|  |  |  |
| --- | --- | --- |
|  |  |  |

**ACORDAREA STIMULENTULUI**

**PENTRU NOU -NĂSCUȚI**

1. **Scop**

Scopul acordării stimulentului financiar este de a oferi un sprijin familiilor cu domiciliu în Comuna Dobroești, Județul Ilfov pentru îngrijirea, creşterea şi dezvoltarea armonioasă a copiilor.

**Beneficiari**:

Beneficiarii stimulentului financiar pentru nou-născuți sunt părinții/părintele copilului/copiilor nou-născuți, cu domiciliul pe raza administrativ-teritorială a comunei Dobroești de cel puțin 1 (un) an înainte de nașterea copilului;

**Condiții de accesare:**

* stimulentul financiar se acordă o singură dată, pentru fiecare nou-născut, pe bază de cerere;
* nașterea copilului este înregistrată la o unitate sanitară de pe teritoriul României;
* să depună cererea în termen de 30 de zile de la externare, dar nu mai mult de 90 de zile de la naştere;
* unul dintre părinți să aibe domiciliul stabil în comuna Dobroești, județul Ilfov, cu cel puțin 1 (un) an înainte de nașterea copilului;
* solicitantul nu are datorii restante la bugetul local.

**Nu beneficiază de stimulentul financiar persoanele care:**

* nu se încadrează în criteriile de eligibilitate stabilite de Metodologia de acordare;
* au depus dosarul incomplet sau actele care fac obiectul dosarului nu sunt valabile;
* nu au respectat termenul de depunere a cererii;

La depunerea dosarului, beneficiarul este obligat să prezinte actul de identitate și certificatul de naștere al copilului, ambele în original;

**!!! Stimulentul financiar NU se acordă solicitanților care au datorii către bugetul local. Valoarea tichetelor sociale pentru nou-născuți este de 2500 lei.**

**ACTE NECESARE:**

* [**Cerere tipizată**](https://www.dgas.ro/wp-content/uploads/2017/07/Cerere-nou-nascut-buna.docx)**(conform Anexa 1);**
* **Certificatul de naștere al copilului, sau număr de înregistrare\* care conține CNP-ul copilului eliberat de Biroul de înregistrare nașteri de la Oficiul de Stare Civila, în cazul în care nu s–a eliberat certificatul de naștere (*dosarul se completează cu certificatul de naștere al copilului imediat ce este emis )***
* **Biletul de ieșire din spital al nou-născutului sau certificat medical constatator al nașterii emis de către unitatea sanitară (copie);**
* **Actele de identitate ale părinților.**

**\* *În cazul în care părinții dețin carte de identitate electronică, vor depunde și o adeverință eliberată de către SPCLEP cu istoricul domiciliului;***

* **dovada domiciliului stabil în comuna Dobroești cu cel puțin 1 an înainte de nașterea copilului (dovada domiciliului/reședinței pe raza administrativ teritorială a comunei Dobroești de minim 1 an se face prin anexarea unei fotocopii după cartea de identitate anterior deținută sau prin adeverință privind istoricul de domiciliu eliberată de SPCLEP Dobroești;);**
* **Certificat de atestare fiscală emis de către Biroul Taxe și Impozite Locale al Primăriei Dobroești pentru solicitantul stimulentului, din care reiese faptul că acesta nu are datorii neeșalonate către bugetul local (în situația în care datoriile către bugetul local au fost eșalonate, este necesar să se depună documentele doveditoare, respectiv: Decizie /Hotărâre judecătorească de eșalonare etc., grafic, ultima chitanță);**
* **Extras de cont pentru efectuarea viramentului bancar, după caz (*extrasul de cont se obține de la banca unde este deschis contul, eliberându-se pe loc sau on-line, în formatul standard al băncii (în care să se regăsească datele de identificare ale titularului de cont);***